kardosdrur/scandi-wiki huggingface dataset:
Torben Bille (musikanmelder)

Torben Bille (født 30. august 1949 i København, død 12. april 2013) var en dansk redaktør, musikanmelder og forfatter.

Karriere 
Torben Bille blev uddannet børnehavepædagog i 1974. Snart efter begyndte han at skrive om rock og popmusik i musikmagasinet MM, som han var redaktionssekretær for i perioden 1976-79. Fra 1984-1987 var han ansvarshavende redaktør på samme. Fra 1977-1987 var han musikanmelder på Politiken. Herefter blev han ansat som kulturredaktør på Det Fri Aktuelt, hvor han var indtil året efter, hvor han blev souschef på Ekstra Bladet Søndag, hvor han var ansat frem til 1991. Herefter var han ansat som musikchef på P3 fra 1991-94. Fra 1994 og frem til 2003 var han redaktør på Dagbladet Information, hvorefter han blev ansat som redaktionschef på POLFOTO, hvor han var frem til 2009. Siden har han igen været tilknyttet Politiken, samtidig med at han har været flittig skribent på sin blog.

Han har været medlem af Kulturministeriets kanonudvalg for musik 2005-06 og siden 1998 har han været formand for IFPI's Æresprisudvalg

Shu-bi-dua skrev sangen "Billen på Bladet" fra Shu-bi-dua 8 fra 1982 som en humoristisk kommentar til Billes position som musikanmelder, da han altid havde hadet bandet.

Bibliografi

Digstamlinger 
 1974: Ikke kun indenfor (Forfatterforlaget Attika)
 1975: Dage i Danmark (Attika)
 1978: Danmark Dejligst (Attika)

Faglitteratur 
 1983: Når bare rocken ruller – en bog omkring Malurt (m. Søren Svendsen) (Mallings)
 1984: Sebastian – Gøgleren, Knud og de andre (Fremad)
 1986: En by i Sydhavnen – et signalement af Sydhavnen (m. Heine Pedersen) (Fremad)
 1986: Kim Larsen, kuglerne og fantasien (Per Kofod)
 1988: Sådansk – dansk rock i 80’erne (Per Kofod)
 1992: Dans med mig – Sebastians største sange og historien bag dem (Wilhelm Hansen)
 1999: Brock – meninger om musik 1974-99 (Informations Forlag/Lindhardt & Ringhof)
 1999: Sebastian 50 (Lindhardt & Ringhof)
 2001: Lydspor – 100 af verdens bedste rockplader (Gyldendal)
 2002: Den evige Elvis (Gyldendal)
 2006: Ud af mørket – om og med Michael Falch (Gyldendal)
 2006: Gas! – et lydbillede, der aldrig fader ud (m. Jan Persson) (Gyldendal)
 2008: Midt i en beattid (m. Jan Persson) (Gyldendal)
 2009: Sebastian – Når lyset bryder frem (Lindhardt & Ringhof)
 2010: Yeah Yeah Yeah – en krønike om The Beatles (Gyldendal)

Redaktør 
 1981: Syng dansk (Gyldendal)
 1982: Syng dansk 2 (Gyldendal)
 1997: Politikens Dansk Rock 1956-97 (desuden også bidragyder, Politikens Forlag)
 2001: Dage i Dylan (desuden også bidragyder, Informations Forlag)
 2002: Dansk Rock Leksikon (desuden også bidragyder, Politikens Forlag)

Kilder

Eksterne henvisninger 
 

Personer fra København
Redaktører fra Danmark
Faglitterære forfattere fra Danmark
Biografiforfattere fra Danmark
Musikkritikere fra Danmark
Journalister ved Politiken
Dansksprogede forfattere fra Danmark
Personer i Kraks Blå Bog (afdøde)
Böhmit

Böhmit er et aluminiumoxidhydroxid-mineral (γ-AlO(OH)). Mineralet er mest sandsynligt opkaldt efter den tysk-bøhmiske kemiker og fysiker Johann Böhm (1895-1952), og ikke efter den tyske geolog Johannes Böhm(1857-1938). 

Mineralet finde i bauxit, hvorfra der udvindes aluminium.

Noter 

Mineraler
Johann Christopher Heimbrod

Johann Christopher Heimbrod (født før 1724 i Sachsen, begravet 28. oktober 1733 i København) var billedhugger, stenhugger og stukkatør.

Efter sit ægteskab med billedhugger Johan Christopher Sturmbergs enke fortsatte Heimbrod hans værksted og fik titel af hofbilledhugger. 

Heimbrod arbejdede for hoffet på Frederik IV's og Christian VI's tid og var virksom på Københavns Slot, på Hirschholm, Fredensborg, Koldinghus og Vallø m.fl. Som kunstner stod han alt andet end højt. En stor del af hans arbejder er gået til grunde. Af dem, der er tilbage, kan nævnes den store Florastatue af bremersten i Marmorhaven ved Fredensborg. Indskriftstavlerne på de af Frederik IV grundlagte 240 almueskoler udførtes på Heimbrods værksted. Netop som det var overdraget ham at udføre alt billedhuggerarbejdet til den store sal på Hirschholm Slot, døde han (i begyndelsen af 1733), efterladende sig en stor børneflok.

Han er begravet ved Sankt Petri Kirke.

Kilder 
 

Stukkatører fra Danmark
Hofbilledhuggere fra Danmark
Danskere i 1700-tallet
Personer fra Sachsen
Stenhuggere fra Danmark
FB

Akronymet FB kan henvise til flere artikler:

 Forsikringsmæglernes Brancheforening
 Forstædernes Bank
 Frederiksberg Boldklub
McClusky (North Dakota)

McClusky er en amerikansk by og administrativt centrum for det amerikanske county Sheridan County i staten North Dakota. I 2000 havde byen et indbyggertal på 415.

Byer i North Dakota
Kanonbåden Grønsund

Grønsund blev bygget på Orlogsværftet, påbegyndt i 1882 og søsat og udrustet i 1883. Den blev efterfulgt af søsterskibet Guldborgsund. I sammenligning med de tidligere kanonbåde var det svære skyts udskiftet med to middelsvære kanoner, og det lave fribord var erstattet af en skrogform, der gav et langt mere sødygtigt skib. Maskineriet var på 400 HK.

Tekniske data

Generelt 

 Længde: 36,3 m
 Bredde:  6,1 m 
 Dybgang: 2,5 m
 Deplacement: 247 ton
 Fart: 11,6 knob
 Besætning: 49

Armering
 Artilleri: 2 styk 12 cm kanoner og 2 styk maskinkanoner. Senere omarmeret med 2 styk 57 mm hurtigtskydende kanoner.

Tjeneste 

 Indgået i 1883. Gjorde i adskillige år tjeneste som fiskeriinspektionsskib, især i Skagerrak og Nordsøen. I 1917 ombygget til depotskib for torpedo- og undervandsbåde. Fik ved den lejlighed som et af de første skibe dieselelektrisk maskineri. Udgået af aktiv tjeneste i 1928 (maskineri udtaget). Derefter varmebåd og logiskib. Kasseret og solgt i 1950.

Eksterne henvisninger
 Kanonbåden Grønsund i Den sorte Registrant 

Grønsund
Surbund

Surbund er et jordbundsforhold, hvor pH er lavere end 6. Der findes to typer af sur jord: 
Vandsur jord
Kemisk sur jord

Ofte bruges spagnum som tilsætning til plantebede for at skabe de rette surbundshold. Andre metoder til sænkning af pH kunne være ved hjælp af kunstgødninger, som f.eks. svovl eller svovlsur ammoniak. Plantebede med pH lavere end 6 kaldes surbundsbede. Ofte anvendte planter kan være rhododendron eller andre planter fra lyngfamilien.

Se også 
 Højmose
 Morr
 Surbundsbed

Jordbrug
Havedyrkning
Claus Christiansen (fodboldspiller)

Claus "Kuno" Odgaard Christiansen (født 19. oktober 1967 i Glostrup) er en tidligere dansk fodboldspiller. Han spillede blandt andet i Lyngby Boldklub.

Han spillede 5 landskampe for Danmark, men var med i EM-finalen 1992 mod Tyskland, hvor han steg til vejrs midt på banen og forlængede en bold til Kim Vilfort, så denne kunne score til slutstillingen 2-0 i det 79. minut. Claus Christiansen startede finalen på bænken, men kom altså ind og fik en central rolle alligevel i Danmarks EM guld. Løftede aldrig pokalen efter EM triumfen, da han følte en ydmyghed i forhold til "stamspillerne" på holdet. Dette har han imidleretid senere fortrudt.

Han spillede 1985-1997 237 kampe for Lyngby hvor han var med til at vinde DM 1992 og pokalfinalen 1985 og 1990. Han var også anfører i en periode. Han stoppede karrieren allerede som 28 årig for at hellige sig en erhvervsmæssige karriere.

Eksterne henvisninger 
 

Fodboldspillere fra Danmark
Fodboldlandsholdsspillere fra Danmark
Personer fra Glostrup
Deltagere ved det europæiske mesterskab i fodbold 1992
Kanonbåden Guldborgsund

Guldborgsund var en kanonbåd, der blev bygget på Orlogsværftet i København og søsat i 1884 og færdigudrustet i 1885. Den var søsterskib til Grønsund. Maskineriet var på 400 HK. Båden er opkaldt efter Guldborgsund mellem Lolland og Falster.

Tekniske data

Generelt 
 Længde: 36,3 m
 Bredde:  6,1 m 
 Dybgang: 2,4 m
 Deplacement: 268 ton
 Fart: 11,6 knob
 Besætning: 46

Armering
 Artilleri: 2 styk 12 cm kanoner og 2 styk maskinkanoner. Senere omarmeret med 2 styk 47 mm hurtigtskydende kanoner.

Tjeneste 
 Indgået i 1885. Gjorde i adskillige år tjeneste som fiskeriinspektionsskib, både i Nordsøen og i Kattegat. Under 1. verdenskrig indgik den i marinens sikringsstyrke i København. Udgået og solgt i 1922.

Referencer 

Guldborgsund
Stenbjergkirke

Stenbjergkirke () er en landsby og kommune beliggende øst for Flensborg i det nordøstlige Angel i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten.

Den nuværende landsby Stenbjergkirke består historisk set af de to bebyggelser Bjerregade (langs den nuværende hovedvej mod Flensborg) og Stenbjergkirke (ved kirken). Begge steder dannede et fælles kommune, som indtil 1963 bar navnet Bjerregade (Bredegatt). I 1970 blev nabobyerne Gingtoft, Hatlund og Vesterholm indlemmet. I 2013 fulgte Kværn. En planlagt fusion med Stenbjerg i 1974 kom dog ikke til at blive realiseret. Den nuværende kommune samarbejder på administrativt plan med andre kommuner i Gelting Bugt kommunefællesskab (Amt Geltinger Bucht). I kirkelig henseende hører Stenbjergkirke under Stenbjerg Sogn, som i den danske periode indtil 1864 hørte under Ny Herred i Flensborg Amt.

Bjerregade (på dansk også Bredegade og Bjerggade, på tysk Bredegatt) er første gang nævnt 1584. Forleddet henføres til plantenavnet bregne, der senere er svækket til bre eller delvis omdannet til et bjerg under indflydelse af navnet Stenbjerg. Stenbjergkirke er første gang nævnt 1652 som navnet på bebyggelsen omkring kirken

Området er præget af mange små skovpartier og vandløb (som Boddeskule), ellers er området stærkt landbrugspræget. I nærheden findes den tidligere langdysse (Pinninghøj). Landsbyens romanske kirke er fra 1100-tallet og er midtpunktet i byen.

Landsbyer 
Kommunen består af en række landsbyer og bebyggelser. I den danske tid var kommunens byer delt mellem Stenbjerg Sogn, Kværn Sogn og Nykirke Sogn, alle i Ny Herred i Hertugdømmet Slesvig.

 Bjerregade eller Bjergegade
 Dybgrav (Tiefengruft)
 Ellekær (Elkier)
 Filipsdal (oprindelig: Pinningsand, tysk: Philipsthal)
 Frederiksdal (oprindelig: Kastrup, tysk: Friedrichstal)
 Gingtoft (Gintoft)
 Gingtoftholm (Gintoftholm)
 Grøftsholt (Gräfsholz)
 Hatlund (Hattlund)
 Hatlundmose (Hattlundmoor)
 Kalleby
 Kastrup → Frederiksdal
 Lille Kværn (Kleinquern)
 Mølledam (Mühlendamm)
 Nyby (Nieby)
 Nybøl (Nübel)
 Nybølmark (Nübelfeld)
 Nybøl Nor (Nübelmoor)
 Nykirke (Neukirchen)
 Kværn Tingskov (Quern-Dingholz)
 Kværnskov el. Kværnholt (Quernholz)
 Rævegrav (Fuchsgraben)
 Rødeled (Rodeheck)
 Rojkær el. Røjkær (Roikier)
 Skærsbjerg (Scheersberg)
 Skjold (Schiol)
 Stenbjergkirke (Steinbergkirche)
 Store Kværn (Groß-Quern)
 Tingskov (Dingholz)
 Ulvsbro (Wolfsbrück)
 Vesterholm (Westerholm)
 Volsrød (Wolsröi)

Eksterne henvisninger 

 Stenbjergkirke kommune

Noter
Rytterskolen i Hårlev

Rytterskolen i Hårlev er en af Frederik 4.s rytterskoler. Den første skole i Hårlev blev oprettet ifølge fundatsen af 1721, da kongen lod oprette 240 rytterskoler eller kongeskoler fordelt over hele landet.

Tryggevælde distrikt, der strakte sig fra Store Heddinge i syd til Skrosbjerg i nord, fik tildelt 18 skoler, hvoraf Hårlev fik den ene.

Skolen blev bygget midt i byen, hvor den i dag ligger på hjørnet af Hårlev bygade og Toftegårdsvej.
Skolen blev grundmuret og belagt med tegl, og det har sikkert været det anseeligste hus i byen, bortset fra kirken.

Skolen fungerede i de næste hundrede år, men i 1835 var bygningerne meget slemt medtaget, og det blev besluttet at foretage en grundig reparation. Således blev tegltaget, der var blevet ødelagt af børns stenkast, fjernet, og der blev tækket med strå.

14. maj 1852 gik der ild i bysmedjen, der lå ved stien op til kirken, og skolens stråtag blev antændt af ilden, der sprang over vejen, og begge huse nedbrændte.
 
Efter branden genopførte skolen med en lille udvidelse af lærerens lejlighed, og 10. oktober 1852 toges den atter i brug som skole.

Det varede dog ikke mange år, før der igen skete noget på skoleområdet i Hårlev.
Østbanen var blevet indviet i 1879, og stationsbyen voksede, og dermed børnetallet i Hårlev.

Sognerådet fremlagde derfor planer om at indrette skolen med 2 skolestuer mod tidligere 1, samt i skolens baghave at bygge et hus med lejligheder til skolens to lærere. 

Planen blev godkendt af amtet, men senere forkastet af sognerådet, der nu ønskede at bygge en helt ny skole på en grund, kommunen købte af gårdejer Hans Olsen.

Det er den skole, der nu ligger overfor Hotherskolen på Faksevej.   
Ved denne vedtagelse ophørte rytterskolen med at fungere som skole, og har siden 1888 været benyttet som beboelsesejendom.

Kommunen solgte skolen til gårdmand Erik Rasmussen, Hårlev, der betalte 2000 kr. for den.

Kilder
Lokalhistorisk arkiv Hårlev

Dansk lokalhistorie
Etableret i 1721
Ophørt i 1888
Jydbæk

Jydbæk () er en landsby og kommune beliggende nordvest for Slesvig by ved åen af samme navn på gesten i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Arns Herred kommunefællesskab (Amt Arensharde). I kirkelig henseende hører Jydbæk historisk under Michaelis Sogn (Slesvig landsogn), nu Jydbæk-Isted Sogn. Sognet lå i Arns Herred (Gottorp Amt), da området tilhørte Danmark. 

Byen er stationsby på banestrækningen Slesvig-Husum.

Geografi 
Jydbæk er beliggende nordvest for Slesvig på heden, hvor jorderne er sandede. 

Kommunen består af selve landsbyen Jydbæk og koloniststedet Frederikså, som opstod i 1700-tallet som led i kongens hedekolonisation og som har fået navn efter Frederik 5. Mod nordøst grænser kommunen til Gammellund Sø, som har afløb af Jydbækken, som senere udmunder i Trenen. Andre vandløb i omegnen er Sølvested Å og Belligå. Sydvest for Jydbæk mod Sølvested ligger moseområdet Belligmose.

Historie  
Byen omtales første gang i 1391 som Judbu (Jydeby), senere blev vandløbets navn overført til stedet (måske som *Jyde(bæk)by). Byen lå en af de fem Angelboveje på den jyske højderyg. Byen hørte under Slesvig landsogn (Michaelis Sogn), inden den fik i 1913 en egen kirke.

Eksterne henvisninger 

 Kommunens hjemmeside

Noter 

Byer i Kreis Slesvig-Flensborg
Neubrandenburg

Neubrandenburg er en by og kommune i det nordøstlige Tyskland med omkring 70.000 indbyggere, beliggende i delstaten Mecklenburg-Vorpommern. Byen ligger i den sydøstlige del af delstaten ved søen Tollensesee. Siden 2011 har Neubrandenburg været administrationsby for Landkreis Mecklenburgische Seenplatte.

Historie 
De første indbyggere på stedet var præmonstratensermunke i et kloster ved bredden af Tollensesee (ca. 1240). Selve byen Neubrandenburg blev grundlagt i 1248, da markgreven af Brandenburg valgte at bygge en by i de nordlige dele af sit len. I 1292 blev byen og det omkringliggende område en del af Mecklenburg.

Byen blomstrede som et handelscentrum frem til trediveårskrigen (1618–1648).Gustav Adolfs svenske hær belejrede og indtog byen, men den blev generobret af den katolske liga i 1631. Der findes mange rapporter, som siger, at de katolske styrker slog mange af de svenske og skotske soldater ihjel, efter at de havde overgivet sig. Senere, ifølge den skotske lykkeridder Robert Munro, skal svenskerne have gjort det samme, da de uden nåde tog livet af overlevende med råbet «Neubrandenburg!». Byen spillede derfor en rolle i yderligere at brutalisere en af historiens allerede mest brutale krige.

Under anden verdenskrig lå der en stor krigsfangelejr kaldt Stalag II-A nær byen. I 1945, få dage før afslutningen af krigen, ødelagde en storbrand 80 % af den gamle bydel. Siden da er de fleste vigtige historiske bygninger blevet genrejst.

Se også 
 Den europæiske rute for teglstensgotik

Byer i Mecklenburg-Vorpommern
Kommuner i Mecklenburg-Vorpommern
Byer i Kreis Mecklenburgische Seenplatte
Ortoreksi

Ortoreksi (latin orthorexia nervosa ) populært kaldet den fjerde spiseforstyrrelse, er en sygelig besættelse af at spise sundt.
  
I modsætning til anoreksi og bulimi handler det ikke om at tabe sig og være tynd, men om at være sund.

Bag betegnelsen orthorexia nervosa (rigtig appetit) står den amerikanske læge Steven Bratman som i 1997 beskrev denne tilstand.

Orthorexia nervosa er ikke en officiel diagnose.
 
Ortoretikerne tager udgangspunk i sundhedsbudskaberne, blandt andet at spare på fedtet, men overdriver, undgår måske al fedt hvilket er sundhedsskadeligt samtidig med at de foretager overdreven fysisk træning.

Eksterne henvisninger 
 Landsforeningen mod spiseforstyrrelser og selvskade om ortoreksi 
 Landsforeningen mod spiseforstyrrelser og selvskade om tegn på ortoreksi 

Kropsforandring
Psykiske sygdomme
Aleksandr Botjarov

Aleksandr Botjarov ( ; født 26. februar 1975) er en russisk tidligere professionel cykelrytter, som har cyklet for de professionelle cykelhold AG2R, Crédit Agricole og Team Katusha. Han deltog bl.a. otte gange i Tour de France, to gange i Vuelta a España og en enkelt gang i Giro d'Italia.

Eksterne henvisninger  

Mandlige cykelryttere fra Rusland
Personer fra Irkutsk
Yannick Talabardon

Yannick Talabardon (født 6. juli 1981) er en fransk professionel cykelrytter.

Eksterne henvisninger 

 

Mandlige cykelryttere fra Frankrig
Anthony Charteau

Anthony Charteau (født 4. juni 1979) er en tidligere fransk professionel cykelrytter. Han cyklede for hold som Crédit Agricole, Caisse d'Epargne og Bbox Bouygues Telecom.

Han største resultat var da han i 2010 vandt bjergkonkurrencen i Tour de France.

Eksterne henvisninger 

Mandlige cykelryttere fra Frankrig
Pierre Rolland

Pierre Rolland (født 10. oktober 1986) er en fransk tidligere professionel cykelrytter, der senest kørte for . 

I 2011 vandt Pierre Rolland Alpe d'Huez-etapen i Tour de France og erobrede samtidig den hvide ungdomstrøje. I 2012 vandt han 11. etape.

Referencer

Eksterne henvisninger

Mandlige cykelryttere fra Frankrig
Nicolas Roche

Nicolas Roche (født 3. juli 1984) er en tidligere irsk professionel cykelrytter. 

Han er søn af tidligere topcykelrytter Stephen Roche.

Eksterne henvisninger 

Mandlige cykelryttere fra Irland
Deltagere for Irland ved sommer-OL 2008
Deltagere for Irland ved sommer-OL 2012
Deltagere for Irland ved sommer-OL 2016
Deltagere for Irland ved sommer-OL 2020
Cykelryttere ved sommer-OL 2008
Cykelryttere ved sommer-OL 2012
Cykelryttere ved sommer-OL 2016
Cykelryttere ved sommer-OL 2020
Mark Renshaw

Mark Renshaw (født 22. oktober 1982) er en tidligere australsk professionel landevejsrytter.

Mark Renshaw var en afgørende faktor for sin kaptajn under Tour de France 2009, Mark Cavendish, da han fungerede som lead-out gennem løbet, hvor Cavendish endte med at få i alt 6 etapesejre. Renshaws hårde arbejde blev især belønnet på sidste etape til Champs-Élysées, da han fik en 2. plads efter Cavendish i den afgørende sprint.

I Tour de France 2010 blev Renshaw smidt ud af løbet efter 11. etape, efter at han havde stanget Julian Dean fra Garmin-Transitions under spurten.

Eksterne henvisninger 

Mandlige cykelryttere fra Australien
Julian Dean

Julian Dean (født 28. januar 1975) er en newzealandsk tidligere professionel cykelrytter.

Eksterne henvisninger 

 

Mandlige cykelryttere fra New Zealand
Saul Raisin

Saul Raisin (født 6. januar 1983) er en amerikansk tidligere professionel cykelrytter, som har cyklet for det professionelle cykelhold Crédit Agricole. I 2006 vandt han 3. etape i Tour de Langkawi. Samme år fik han livstruende skader efter et voldsomt styrt i Milano-Sanremo.

Eksterne henvisninger 
 

Mandlige cykelryttere fra USA
Christophe Edaleine

Christophe Edaleine (født 1. november 1979) er en fransk tidligere professionel cykelrytter.

Eksterne henvisninger 

 

Mandlige cykelryttere fra Frankrig
Benoît Poilvet

Benoît Poilvet (født 27. august 1976) er en fransk tidligere professionel cykelrytter, som har cyklet for det professionelle cykelhold Crédit Agricole.

Eksterne henvisninger 
 

Mandlige cykelryttere fra Frankrig
Jimmy Engoulvent

Jimmy Engoulvent (født 7. december 1979) er en fransk tidligere professionel cykelrytter.

Eksterne henvisninger 

 

Mandlige cykelryttere fra Frankrig
Personer fra Le Mans
Dmitrij Fofonov

Dmitrij Fofonov (født 15. august 1976) er en kasakhisk tidligere professionel landevejsrytter, som senest kørte for det kasakhiske ProTour-hold .

I 2008 blev Dmitrij Fofonov grebet i doping og den 27. 2008 fyret juli fra sit hold .

Eksterne henvisninger 

Mandlige cykelryttere fra Kasakhstan
Personer fra Almaty
Sportsdirektører
Angelo Furlan

Angelo Furlan (født 21. juni 1977) er en italiensk tidligere professionel cykelrytter.

Holdtilhørsforhold 
 
 2005: Domina Vacanze – UCI ProTour Hold, Rytter 
 2006: Selle Italia - Serramenti PVC Diquigiovanni – UCI Pro Kontinental Hold, Rytter 
 2007-08: Crédit Agricole – UCI ProTour Hold, Rytter 
 2009-10: Lampre - N.G.C/Farnese Vini – UCI ProTour Hold, Rytter 
 2011 (fra 02/03): Christina Watches-Onfone – UCI Kontinental Hold, Rytter

Pro-tour sejre 
2001
 Vinder 2. etape, Tour de Pologne
 Vinder 1. og 2. etape, Tour of Serbia
2002
 Nr. 121 i Vuelta a España
 Vinder på 17. og 20. etape (i Salamanca & San Martín de la Vega)
2004
 Vinder Coppa Bernocchi
2007
 Vinder 1. etape, Étoile de Bessèges
 Vinder 1. etape, Circuit de la Sarthe
2008
 Vinder 4. etape, Étoile de Bessèges
 Vinder 2. etape, Volta ao Distrito de Santarém
 Vinder 3. etape, Tour de Pologne
2009
 Vinder 2. etape, Critérium du Dauphiné Libéré
 Vinder 2. etape, Tour de Pologne
2011
 Vinder Tallinn-Tartu Grand Prix
 Vinder 1. etape, Tour de Serbie
 Vinder 4. etape, Tour de Serbie
 Vinder 5. etape, Tour de Serbie

Eksterne henvisninger 
 

Mandlige cykelryttere fra Italien
Jonathan Hivert

Jonathan Hivert (født 23. marts 1985) er en fransk tidligere professionel cykelrytter, der senest kørte for .

Eksterne henvisninger 

Mandlige cykelryttere fra Frankrig
Christophe Kern

Christophe Kern (født 18. januar 1981) er en fransk tidligere professionel cykelrytter.

Eksterne henvisninger 

 

Mandlige cykelryttere fra Frankrig
Grand Teatret

Grand Teatret er en dansk biograf, der er beliggende i Mikkel Bryggers Gade i Indre By, København.

Bygningen der er tegnet af Anton Rosen og blev opført mellem 1907–10, har fungeret som biografteater siden 1913. I 1923 blev det overtaget af Esther og Urban Gad og navngivet Grand Teatret. og er dermed en af de ældste biografer i hovedstaden.

Grands repertorie har siden etableringen været 'smalt' med vægt på kvalitet. Den overvejende del af programmet er europæiske film og biografen har således ry for at være byens franske biograf, bl.a. på grund af deres årlige kavalkade "Franske Film Mandage", som typisk løber fra februar til maj.

Biografen bestyres af Kim Foss og hans medarbejdere.

Camera Film 
En del af filmene importeres til Danmark gennem Grands eget distributionsselskab, Camera Film, der hvert år er repræsenteret på Cannes Film Festival.

Biografens tekniske specifikationer 
Der er 35 mm Kinoton FP30 i alle sale, Christie DW3K i sal 3 og Dolby CP65-lyd i alle sale på nær sal 3, der har CP500.

Priser 
Grand fik i 2006 prisen som Europas bedste biograf ved Europa Cinemas Awards og kåret af Time Out i 2021 til at være blandt 50 af verdens smukkeste biografer.

Referencer

Eksterne henvisninger 
 
 
 

Biografer i København
Indre By (København)
Etableret i 1913
Christophe Laurent

Christophe Laurent (født 26. juli 1977) er en fransk tidligere professionel cykelrytter.

Eksterne henvisninger 

 

Mandlige cykelryttere fra Frankrig
Christophe Le Mével

Christophe Le Mével (født 11. september 1980) er en fransk tidligere professionel cykelrytter, som kørte for Cofidis.

Referencer

Eksterne henvisninger 
 

Mandlige cykelryttere fra Frankrig
Præmonstratenserordenen

Præmonstratenserordenen er en munkeorden, der blev grundlagt af Sankt Norbert, (senere ærkebiskop i Magdeburg). Han grundlagde omkring 1120 klosteret Prémontré i nærheden af Laon i Nordfrankrig. Hensigten var at forene munkenes udadvendte liv med prædiken og sjælesorg med augustinerreglens mere indadvendte. Ordenen blev stadfæstet af pave Honorius 2. 1126 og fik hurtigt stor udbredelse især i det nordøstlige Tyskland, hvor den arbejdede for kristendommens udbredelse blandt venderne. Ordenen blev bragt til Danmark af Ærkebiskop Eskil, der grundlagde Tommarps kloster i Skåne.
Størst betydning i Danmark fik Børglum kloster.

 med

Romerskkatolske munkeordener